CELEX: 52015PC0018
Language: hu
Date: 2015-01-26
Title: Javaslat A TANÁCS HATÁROZATA az EGT Vegyes Bizottságban az EGT Vegyes Bizottság eljárási szabályzatának módosításával kapcsolatosan az Európai Unió nevében elfogadandó álláspontról (Horvátország csatlakozása)

|
			
		
		
		52015PC0018
		
			Javaslat A TANÁCS HATÁROZATA az EGT Vegyes Bizottságban az EGT Vegyes Bizottság eljárási szabályzatának módosításával kapcsolatosan az Európai Unió nevében elfogadandó álláspontról (Horvátország csatlakozása) /* COM/2015/018 final - 2015/0011 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
Az EGT Vegyes Bizottság határozattervezete
(amely a tanácsi határozatjavaslat mellékletét képezi) arra irányul, hogy a
Horvát Köztársaságnak az Európai Gazdasági Térségben való részvételéről
szóló, 2014. április 11-én Brüsszelben aláírt megállapodás (a továbbiakban: a
2014. évi EGT bővítési megállapodás) figyelembevétele érdekében módosítsa
az EGT Vegyes Bizottság eljárási szabályzatát.
A 2014. évi EGT bővítési megállapodás
2014. április 12-e óta ideiglenesen alkalmazandó az aláíró felekre.
A 2014. évi EGT bővítési megállapodás
módosítja az EGT-megállapodás 129. cikkének (1) bekezdését, hogy az
EGT-megállapodás nyelveinek jegyzéke kiegészüljön a horvát nyelvvel.
Az EGT Vegyes Bizottságnak az 1994. február
8-i 1/94 EGT vegyes bizottsági határozattal elfogadott és a 2005. február 8-i
24/2005 EGT vegyes bizottsági határozattal[1]
módosított eljárási szabályzatát ezért ennek megfelelően módosítani kell.
Az EGT Vegyes Bizottság határozatát a 2014.
évi EGT bővítési megállapodás hatálybalépéséig ideiglenesen alkalmazni
kell.
3.           A JAVASLAT JOGI ELEMEI
Az Európai Gazdasági Térségről szóló
megállapodás végrehajtására vonatkozó rendelkezésekről szóló 2894/94/EK
tanácsi rendelet 1. cikke (3) bekezdése b) pontjának első francia
bekezdése úgy rendelkezik, hogy az uniós jogszabályokat az EGT-re
kiterjesztő EGT vegyes bizottsági határozatoktól eltérő EGT vegyes
bizottsági határozatokra vonatkozó uniós álláspont elfogadása érdekében a
Tanács a Bizottság javaslata alapján egyszerű többséggel jár el,
amennyiben a határozat az EGT Vegyes Bizottság eljárási szabályzatát vagy
eljárási kérdést érint.
A Bizottság benyújtja az EGT Vegyes Bizottság
határozattervezetét a Tanácsnak az Unió álláspontjaként történő
elfogadásra. A Bizottság remélhetőleg mihamarabb elő tudja
terjeszteni ezt az álláspontot az EGT Vegyes Bizottságban.
2015/0011 (NLE)
Javaslat
A TANÁCS HATÁROZATA
az EGT Vegyes Bizottságban az EGT Vegyes
Bizottság eljárási szabályzatának módosításával kapcsolatosan az Európai Unió
nevében elfogadandó álláspontról
(Horvátország csatlakozása)
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre,
tekintettel az Európai Gazdasági
Térségről szóló megállapodás végrehajtására vonatkozó
rendelkezésekről szóló, 1994. november 28-i 2894/94/EK tanácsi rendeletre[2] és különösen annak 1.
cikke (3) bekezdése b) pontjának első francia bekezdésére,
tekintettel az Európai Bizottság javaslatára,
mivel:
(1)       A Horvát Köztársaságnak az
Európai Gazdasági Térségben való részvételéről szóló, 2014. április 11-én
Brüsszelben aláírt megállapodás[3] (a továbbiakban: a 2014. évi EGT
bővítési megállapodás) módosítja az EGT-megállapodás 129. cikkének (1)
bekezdését, hogy az EGT-megállapodás nyelveinek jegyzéke kiegészüljön a horvát
nyelvvel.
(2)       Az EGT Vegyes Bizottságnak az
1994. február 8-i 1/94 EGT vegyes bizottsági határozattal[4] elfogadott és a 2005.
február 8-i 24/2005 EGT vegyes bizottsági határozattal[5] módosított eljárási
szabályzatát ezért ennek megfelelően módosítani kell.
(3)       A 2014. évi EGT bővítési
megállapodás 2014. április 12-e óta ideiglenesen alkalmazandó az aláíró
felekre, és az EGT Vegyes Bizottság határozatát ezért a 2014. évi EGT
bővítési megállapodás hatálybalépéséig ideiglenesen alkalmazni kell.
(4)       Az Unió által az EGT Vegyes
Bizottságban képviselendő álláspontnak a csatolt határozattervezeten kell
alapulnia,
ELFOGADTA EZT A HATÁROZATOT:
1. cikk
Az EGT Vegyes Bizottságban az EGT Vegyes
Bizottság eljárási szabályzatának javasolt módosításával kapcsolatosan az
Európai Unió nevében elfogadandó álláspont az e határozathoz csatolt EGT vegyes
bizottsági határozattervezeten alapul.
2. cikk
Ez a határozat az elfogadásának napján lép
hatályba.
Kelt Brüsszelben, 
                                                                       a
Tanács részéről
                                                                       az
elnök
[1]               HL L 161., 2005.6.23., 54. o.
[2]               HL L 305., 1994.11.30., 6. o.
[3]               HL L ... 
[4]               HL L 85., 1994.3.30., 60. o.
[5]               HL L 161., 2005.6.23., 54. o.
MELLÉKLET
AZ EGT VEGYES BIZOTTSÁG
.../2014 HATÁROZATA
az EGT Vegyes Bizottság eljárási szabályzatának módosításáról
AZ EGT VEGYES BIZOTTSÁG,
tekintettel az Európai Gazdasági
Térségről szóló megállapodásra (a továbbiakban: az EGT-megállapodás) és
különösen annak 92. cikke (3) bekezdésére,
mivel:
(1)              
A Bolgár Köztársaságnak és Romániának az Európai
Gazdasági Térségben való részvételéről szóló, 2007. július 25-én
Brüsszelben aláírt megállapodás[1]
alapján módosították az EGT-megállapodás 129. cikkének (1) bekezdését, hogy az
EGT-megállapodás nyelveinek jegyzéke kiegészüljön a bolgár és a román nyelvvel.
(2)              
A Horvát Köztársaságnak az Európai Gazdasági
Térségben való részvételéről szóló, 2014. április 11-én Brüsszelben aláírt
megállapodás[2]
(a továbbiakban: a 2014. évi EGT bővítési megállapodás) alapján módosítani
kell az EGT-megállapodás 129. cikkének (1) bekezdését, hogy az EGT-megállapodás
nyelveinek jegyzéke kiegészüljön a horvát nyelvvel.
(3)              
Az EGT Vegyes Bizottságnak az 1994. február 8-i
1/94 EGT vegyes bizottsági határozattal[3]
elfogadott és a 2005. február 8-i 24/2005 EGT vegyes bizottsági határozattal[4] módosított eljárási
szabályzatát ezért ennek megfelelően módosítani kell.
(4)              
A 2014. évi EGT bővítési megállapodás 2014.
április 12-e óta ideiglenesen alkalmazandó az aláíró felekre, és ezt a
határozatot ezért a 2014. évi EGT bővítési megállapodás hatálybalépéséig
ideiglenesen alkalmazni kell,
ELFOGADTA EZT A HATÁROZATOT:
1. cikk
Az 1/94 EGT vegyes bizottsági határozat a
következőképpen módosul:
1.         A 6. cikk (2) bekezdésének helyébe
a következő szöveg lép:
„A 102. cikk
(1) bekezdésével összhangban mellékletként a megállapodásba
beépítendő EK jogi aktusok szövege az Európai Unió Hivatalos Lapjában angol,
bolgár, cseh, dán, észt, finn, francia, görög, holland, horvát, lengyel, lett,
litván, magyar, máltai, német, olasz, portugál, román, spanyol, svéd, szlovák
és szlovén nyelven kihirdetett változata egyaránt hiteles. El kell készíteni
a jogi aktusok izlandi és norvég nyelvű szövegét, melyet az EGT
Vegyes Bizottság az (1) bekezdésben hivatkozott idevágó határozatokkal
együtt hitelesít.”
2.           A 11. cikk (1) bekezdésének helyébe
a következő szöveg lép:
„Az EGT Vegyes
Bizottságnak a megállapodás mellékleteit vagy jegyzőkönyveit módosító
határozatait angol, bolgár, cseh, dán, észt, finn, francia, görög, holland,
horvát, lengyel, lett, litván, magyar, máltai, német, olasz, portugál, román,
spanyol, svéd, szlovák és szlovén nyelven az Európai Unió Hivatalos Lapjának
EGT-re vonatkozó részében, valamint izlandi és norvég nyelven a lap EGT-kiegészítésében
ki kell hirdetni.”
2. cikk
Ez a határozat [...]-án/-én vagy a 2014. évi
EGT bővítési megállapodás hatálybalépésének napján lép hatályba, attól
függően, hogy melyik a későbbi időpont.
A határozat 2014. április 12-től
ideiglenesen alkalmazandó.
4. cikk
Ezt a határozatot az Európai Unió Hivatalos
Lapjának EGT-re vonatkozó részében és EGT-kiegészítésében ki kell hirdetni.
Kelt Brüsszelben, [...] 
                                                                       az
EGT Vegyes Bizottság részéről
                                                                       az
elnök
                                                                       […]
                                                                       
                                                                       
                                                                       az EGT
Vegyes Bizottság
                                                                       titkárai
                                                                       […]
[1]               HL L 221., 2007.8.25., 15. o.
[2]               HL L ... 
[3]               HL L 85., 1994.3.30., 60. o.
[4]               HL L 161., 2005.6.23., 54. o.